આ દાવો જૂનાગઢના બીજા સિવિલ જજ મયુરિબેન ભાલીયાની કોર્ટમાં ચાલી જતા જામીન જગદીશચંદ્ર ઉપાધ્યાય ગુજરી જતા તેના વારસદારોને વાદી બેન્ક દ્વારા જોડવામાં આવ્યા હતા ત્યારે જામીનના વારસદારો તરફે જુનાગઢના જાણીતા ધારાશાસ્ત્રી અજયભાઈ જોબનપુત્રાએ ધારદાર દલીલ કરતા જુનાગઢના બીજા સિવિલ જજ મયુરિબેન ભાલીયાએ ધારાશાસ્ત્રી અજયભાઈ જોબનપુત્રાની દલીલ માન્ય રાખી એવો ચુકાદો આપ્યો હતો કે, જામીનદાર જગદીશચંદ્રની કોઈ પ્રોપાર્ટી રેકર્ડ પર લેવામાં આવેલ નથી અને તેના વારસદારોને કોઈ પ્રોપર્ટી વારસાઈથી મળી હોય તેવું રેકર્ડ પર લેવામાં આવેલ ન હોવાથી જગદિશચંદ્રના વારસદારો વાદી બેંકનું લેણું, લોન લેનાર જાયેંદ્રસિંહના જામીન પેટે ભરપાઈ કરવા જવાબદાર ઠરતા નથી એવું કોર્ટ સ્પષ્ટ માને છે.